خبر وئردییمیز کیمی، سعودییه عربیستانی کرالی سلمان بین عبدولزیز ال-سعود اوغلو محمد بن سلمان ال-سعودو بیرینجی ولیهد تعیین ائدیب. بو قرار نئجه بیر دییشیکلییه سبب اولاجاق؟
آخار. آذ خبر وئریر کی، تورکییهنین هابر-۷ نشرینین یازاری تاها داغلی سعودییه عربیستانینداکی ولیعهد دییشیکلیینین پردارخاسینی آراشدیریب.
تورکییهلی مؤلفین آراشدیرماسیندا قید ائدیلیر کی، محمد بن سلمان ایکینجی ولیعهد ایدی. مارت آییندا آمریکایا سفری مذاکیره مؤوضوعسو اولموشدو. دونالد ترامپلا کئچیردیی گؤروشون پرده آرخاسی ایله باغلی چوخ پارلاق سؤز-صحبتلر اورتایا چیخمیشدی.
قرار وئریلن زامان او، ایسرایلده ایدی
کرال سلمانین اوغلونو آمریکایا یاخینلاشدیران قوه بیرلشمیش عرب امیرلیکلریدیر (به). اماراتین ولیعهدی شاهزاده محمد بین زایدین دونالد ترامپین کورکنی و یاخین شرق اوزره مشاویری کوشنرلا یاخشی مناسیبتلری وار. سعودییه عربیستانیندا ولیعهد دییشیکلیگی ایله باغلی قرار وئریلرکن کوشنر ایسرایلده ایدی.
ادعایا گؤره، کرال سلمانین اوغلونا آمریکا و بیرلشمیش عرب امیرلیکلری اوزریندن وئریلن دستک او دئمکدیر کی، او، آتاسینین اؤلوموندن سونرا تاختا چیخاجاق.
مارت آییندان سونرا سعودییه عربیستانی کرالی سلمانین یاخین شرق سیاستینده نطرچارپاجاق فرقلر اورتایا چیخدی. بئله کی، مایدا ترامپین الریاضی زیارت ائتدیکدن سونرا کؤرفز بحرانی باشلادی.
بیلدیریلیر کی، محمد بن سلمان ۸۱ یاشلی آتاسینین اؤلوموندن سونرا تاختا چیخماقلا، قطر مسئلهسینده الامارات و آمریکانین ایستکلرینه اویغون حرکت ائدجک.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab